JohanHeinsen/ENO huggingface dataset:
Odense Adresse-Contoirs Efterretninger, 1848-05-27
Fædrelandet. Blandinger. "Fædrelandet" ledsager Meddeelelsen af Hs. Maj. Kongens smukke Proklamation til Jyderne (see sidste Torsdagsaavis!) med nogle bemærkninger, hvori det hedder: "Man vil forhaabentlig nu være enig om, hvad der maaskee for et Par Dage siden ikke almindelig fandt aabent Øre, at, saavist som intet Offer maa skyes og ingen Anstrengelse spares for at frelse Jylland, som Slesvig, saavist bør Jntet skee, der, istedetfor at føre til Maalet, vilde fjerne det endmere, saavist bør i blind Fortvivlelse ikke hele Landets Kraft og Velfærd sættes paa eet Kort, men Fjenden mødes med koldblodig og klog Benyttelse af vore smaa og ikke let erstattelige Kræfter, saavist kommer det mere an paa at afværge saamegen Ulykke som muligt, og at holde den ud, der ikke kan afværges, end, koste hvad koste vil, at søge en Opreisning for Nationalæren og en øieblikkelig Forbedring i vor Stilling, der atter kunde afløses af end større Ulykke. Er Man enig deri, saa vil Man ogsaa erkjende, at den kongelige Tiltale til Jyderne indeholder hvad den kunde og skulde indeholde. Bestyrke dem i deres udholdende Mod forsikkre dem om, at Regjeringen hverken hidtil har tilsidesat deres Tarv ved sine Foranstaltninger, eller fremtidig vil svigte dem: det er Hovedsagen, det er de Ord de i nærværende Stund trænge til at høre, og som sikkert heller ikke ville forfeile deres Jndtryk paa dem. Hvad der kunde og vilde skee til deres Bistand, hvilke Foranstaltninger Regjeringen tænkte paa at tage, hvorledes og naar den vilde udføre dem: det hørte baade Jyderne og vi vistnok gjerne med det Samme, men det kunde fornuftigviis ikke fortælles offentlig, thi saa vilde Man ogsaa have underrettet Fjenden derom, det er: Man vilde forud gjort alle Foranstaltninger saavidt muligt unyttige og frugtesløse. Den naturlige Videlyst maa i et saa farligt Øieblik som dette, da Halvdelen af Danmarks Befolkning seer Liv og Velfærd truet, nødvendig overvindes og tilbagetrænges: det maa være den Enkeltes som Alles Pligt at resignere i saa Henseende og ene søge sin Trøst og Hvile i Troen paa, at de Styrende Jntet ville forsømme, der med Nytte kan gjøres, thi ved en feberagtig Nysgjerrighed paa den ene Side og eftergivende Meddelelseslyst paa den anden kan ubodelig Skade stiftes."
Odense Adresse-Contoirs Efterretninger, 1848-05-27
Til Aarh. Av. er indsendt følgende "Alvorsord: "Naar Uveiret bryder løs paa Havet og Skibet. omtumles af Bølgerne mellem Klipper og Skjær, da holder den erfarne Styrmand Roret og – naar Gud vil – fører han Skibet sikkert i Havn; men Jngen af de mange Mennesker ombord maa tale til ham, og Jngen gjør det, thi de vide Alle, at af hans Haand afhænger Liv og Død, og de lystre hans Vink. - Vort Fædreland er at ligne med et Skib, mørke Uveirskyer have alt længe samlet sig paa dets Horizont, - nu er Uveiret brudt løs, men dygtige Styrmænd staae ved Roret, og de have Villien til at styre Statens Skib gjennem den oprørte Sø, naar blot vi ville lyde deres Vink. Jngen forstyrre dem ved Nistillid i deres Gierning, saalænge Faren staaer paa de bære Ansvaret for os Alle. Derfor Tillid til Gud og vor retfærdige Sag, og dernæst ubetinget Tillid til dem, der staae ved Statens Roer; det være tilligemed Kjærlighed til Konge og Fædreland hver dansk Mands Løsen! Kun da kan Danmark frelses!
Odense Adresse-Contoirs Efterretninger, 1848-05-27
Saasnart de preussiske Tropper den 25de forlode Fredericia, heisede Fæstningens danske Kommandant, Oberst v. Kragh, Dannebrogen paa Kastellet, paa samme Sted, hvor den af den bortilende Fjende medtagne frankfurter Fane havde været plantet. Synet af Dannebrogen paa Fredericia Volde vakte i Middelfart megen Sensation. Alle Kikkerter bleve satte for Øiet, men Særsynet forblev uforklarligt, indtil nogle brave Borgere fra Fredericia indtraf Kl. 4 om Eftermiddagen i en Seilbaad og forklarede Sagens Sammenhæng. (Dannevirke).
Odense Adresse-Contoirs Efterretninger, 1848-05-27
Vi erfare endvidere - beretter Dannevirke" at den slesvigholsteenske provisoriske Regjering har indkaldt alt Mandskab i Hertugdommerne fra 18 til 30 Aar til at indfinde sig i Rendsborg til Vaabenøvelse. J Nordslesvig havde denne Ordre vakt den høieste Fortvivlelse. Vi vide ikke, om den provisoriske Regjering har gjort dette Skridt enten som en Følge af, at den har vidst Preussernes Afmarsch, eller om den har villet understøtte disse med en saaledes dannet Reserve, idet Wrangel i de sidste Dage, af Frygt for de Svenske, øiensynlig søgte at skrabe flere Tropper sammen."J Øresundsposten hedder det fra Stockholm; Angaaende de formodede engelske Subsidier beretter Man nu Følgende: Søndagen den 30 April ankom en ung Hr. Tottie som Koureer fra London, og hans Ærinde var af saa stor Vigtighed, at hans Ankomst signaliseredes ved Telegraphen. Statsraadet var saaledes allerede samlet ved hans Ankomst. Den ankomne, som Man paastaaer, ingenlunde uventede Koureer fra England troes at have medført Løfte og betydelige Subsidier i Tilfælde af at den svenske Armee paa det Hurtigste kom de tappre Danske til Understøttelse.
Odense Adresse-Contoirs Efterretninger, 1848-05-27
Kiel. Corr." betragter i en Redaktionsartikel af 17 ds. Sagerne som meget alvorlige for Hertugdom merne paa Grund af de fra de nordlige Magter, og deriblandt ogsaa fra Rusland modtagne Efterretninger. Man stoler imidlertid paa Pengenøden (?) i Danmark, medens Man dog mener, at Rusland vil kunne afhielpe den. Den Tid - siger bemeldte Blad – kan meget snart komme, da Schleswig=Holstein væsentlig vil være henviist til sine egne Kræfter.
Odense Adresse-Contoirs Efterretninger, 1848-05-27
J Hamborg og Kiel er Man bange for, at Ly be i Tiden skal blive begunstiget af de Danske paa de to førstnævnte Stæders Bekostning, hvorfor Man ved dirette og indirekte Bebreidelser om Kulde for den tydske Sag søger at henrive det til Kraftyttringer, der maae gjøre det ligesaa ilde anskrevet hos de Danske, som de selv ere det. Ved Travemünde er opført to Skandser, besatte med, improviseret" Artilleri; desuden er der gjort Anstalter til at kunne spærre Havnen med Kjæder. De for en Tid siden af Slag. A. omtalte 30 unge danske Haandværkere, der i Wien fattede den Beslutning at vende tilbage til Danmark for at deeltage i Kampen mod Tydskerne, ere for omtrent 3 Uger siden ankomne til Kjøbenhavn og have taget Tjeneste ved et af Reservejægerkorpserne. - J den allersidste Tid have endelig flere tydske Bladredakteurer beqvemmet sig til at optage Artikler om det dansk-lesvigske Spørgsmaal, skrevne fra et dansk Standpunkt. J et Par af disse Artikler bliver Prof. Jacob Grimm i Berlin behørig reden til Vands. (Berl. Tid.)¬
Odense Adresse-Contoirs Efterretninger, 1848-05-27
De to norske Orlogskibe, Korvetten Nordstjernen" og Briggen Frederiksværn", gik i Onsdags til Ankers paa Aarhuus Rhed hilsede af det jydske Folks Jubel. - Fra Aarhuus skrives i Aalb. Av., at i Norge ere 5000 Matroser udskrevne og hele Flaaden, udrustet.
Odense Adresse-Contoirs Efterretninger, 1848-05-27
Som Randers Avis erfarer, er hidtilværende Major ved 5te Dragon-Regiment, Ridder v. Jacobsen, der i nærværende Felttog har havt det hæderlige Hværv at kommandere de beredne frivillige Skarpskytters Korps, nu allernaadigst tillagt Ordre til at overtage Kommanden over det 5te Dragon-Regiment.
Odense Adresse-Contoirs Efterretninger, 1848-05-27
J Kjøbenhavn stiftes en Forening under Navn af: "Kjøbenhavns borgerlige Væbningssamfund, hvis Hovedformaal er ved alle de Kræfter og Midler, der staae til Foreningens Raadighed, at fremme, udvikle og befæste rigtige og klare Begreber om de Rettigheder og Forpligtelser der paa hvile Medlemmerne, saavel i deres almindelige borgerlige som navnlig med Hensyn paa deres militaire Stilling, at udrydde alle de Misbrug og fordærvelige Vaner, der i en foregaaende Tid have indsneget sig, og hvoraf endnu findes Spor og at fremme en streng Overholdelse af Orden og Akkuratesse i Udøvelsen af alle militaire Pligter.
Odense Adresse-Contoirs Efterretninger, 1848-05-27
J en Storm den 24 April indstrandede paa Grønhøistrand med Baaden Gjeden" 8 fattige svenske Fiskere af Klædesholmen; men ved Omegnens Beboeres virksomme og uegennyttige Hjælp blev Fiskerbaaden bjerget og istandsat, dens Besætning rigelig underholdt under et 17 Dages Ophold og Proviant medgivet den for Hjemreisen. Den kgl. svenske og norske Konsul i Aalborg aflægger igjennem Hjørring Avis sin Tak til de ædle Menneskevenner og navnlig til Kjøbmand J. C. Jensen i Løkken.
Odense Adresse-Contoirs Efterretninger, 1848-05-27
Fallitter: Grosserer Ludvig Heimann Levin og Handlende Fallentin Wulff, Begge i Kjøbenhavn; Skrædermester L. Chr. Thomsen i Grenaa. Odense. Naar Nøden er størst er Hjelpen nærmest.
Odense Adresse-Contoirs Efterretninger, 1848-05-27
J det Øieblik, da vi med blødende Hjerte saae en Deel af Jylland truet med systematisk Plyndring af en haard Fjende, er denne ligesom blæst bort fra de jydske Sletter. Hvad har foraarsaget dette Preussernes hovedkulds Tilbagetog, ikke alene fra Jylland, men, som det synes ogsaa ud af Slesvig og maaskee Holsteen til Det forekommer os mere end sandsynligt, at Sagen er gaaet til paa følgende Maade: Mod den skandinaviske Styrke agtede Preusserne i Forventning af nye Hjelpetropper fra Tydskland at holde Stand, da kom en russisk Note i den danske Sag, der satte den preussiske Regjering i flere Dages Raadvildhed og hvis egentlige Jndhold holdtes hemmelig; den 20de fattede omsider det preussiske Kabinet sin Beslutning med Hensyn til denne Note; Svaret afsendtes til St. Petersborg og nu berette de tydske Blade, at Noten ingenlunde er gunstig for de af Preussen i Tydsklands Navn opstillede Fordringer og stiller en russisk Medvirkning til Fordeel for Danmark i Udsigt. Hvad kan det sige andet, end at Rusland kategorisk har forlangt, at Preussen ufortøvet skal ophøre med at være Tydsklands Haandlanger til at faae Slesvig indlemmet i Forbundet, Det preussiske Svar betegnes som gunstig for Freden, d. c. Preussen bevilger Ruslands Fordring, thi kun paa denne Maade kan Preussen vente Fred med Danmark. Dette stadfæstes ogsaa to Dage senere (den 22de) ved den yderst slaue Undskyldning, den preussiske Konge i Trontalen ved Landdagens Aabning nedlader sig til, han har ikke af egen Drift indladt sig i Krig med Danmark, men er bleven kommanderet dertil af Forbundet." Den 23de kommer ifølge Dannevirke, en Kon reer fra Berlin til General Wrangel og øieblikkelig begynde Forberedelserne til Bortmarschen, der selv iværksættes i største Skyndsomhed. Koureren er altsaa fra Berlin affærdiget strax eller kort efter, at den preussiske Regjering var kommen paa det Rene med sig selv om hvad der var at gjøre og den befaling, han bragte, var øieblikkeligt Tilbagetog af alle preussiske Tropper fra de danske Lande, til stor Ærgrelse for General Wrangel, der nu ved sin Proklamation om de 2 Mill. Specier maa være bleven til Latter for Europa. Vi ere saaledes efter al Rimelighed bleven befriede for vor mægtigste Fiende; de tydske Forbundstropper i Slesvig ville vi da snart kunne skrive et eftertrykkeligt Reisepas. Hvorledes iøvrigt Kongen af Preussen vil klare for sig overfor Rigsforsamlingen i Frankfurt, der sagtens vil spye Jld og Flamme, maa være hans Sag; hans egne Undersaatter ville maaskee ikke være misfornøiede ved Udsigten til at faae deres Handel og Skibsfart frigiven.
Odense Adresse-Contoirs Efterretninger, 1848-05-27
Ligesom i Aarhuus er i Tirsdags Eftermiddag paa flere Steder i det nordlige Fyen observeret en tyk og i flere Timer vedvarende Røgsøile, som formodedes at hidrøre fra en stærk Jldebrand paa Samse. Formodningen har viist sig som rigtig, en Mand, som idag er ankommen hertil fra denne Øe, beretter, at der i Landsbyen Kolby er brændt 14 Gaarde og 21 Huse.
Odense Adresse-Contoirs Efterretninger, 1848-05-27
Jdag er hertil indtruffet Reisende fra Veile.
Odense Adresse-Contoirs Efterretninger, 1848-05-27
Til Armeens Disposition er af Gudme og Brudager Sogne skjænket: 2 gode Heste, en Deel Brød, 87 Skjorter, 90 Par Strømper, 10 Tdr. Rug, 10 Tdr. Havre, 9 Tdr. Gryn, 51 Lpd. Flæsk, 3 1/2 Lpd. Smør, 2 Tdr. Øl, 5 Flasker Ribssaft, nogle Pølser og Ost, samt 153 Rbd. i Penge.
Odense Adresse-Contoirs Efterretninger, 1848-05-27
Udlandet. Tydskland. Blandt de til Rigsforsamlingen i Frankfurt indkomne Andragender er følgende af Hr. Leue fra Salswedel: "Rigsforsamlingen erklærer, at det er nødvendigt for Tydskland (Man vil altsaa gjøre denne ypperlige Grund til en staaende Formel, naar det behager Tydskerne at røve et Land, som ikke tilhører dem), at Stad og Provinds Posen bliver forenet med det, hvorfor Preussen maa erklære (en ganske god Begyndelse til at vise Rigsforsamlingens Souverainitet over de tydske Fyrster), at Posen aldrig frivillig vil tilbagegives til Polen; Polakkernes hidtilværende Opsætsigheder skulle ansees som Vildfarelser og derfor amnesteres; men skulde der forekomme nye Forsøg til en bevæbnet Opstand, skulle de straffes efter Lovens fulde Strænghed." Dette herlige Andragende trykkes og vil derpaa blive henviist til Kommiteebehandling. Til den danske Soldat!
Odense Adresse-Contoirs Efterretninger, 1848-05-27
Vore trofaste nordiske Brødre i Sverrig og Norge ville komme; de ville kæmpe med og for os, som et tre enigt Folk for eet Rige, sammenknyttet ved de fasteste Baand: Blodets, Sprogets, Kjerlighedens. De ville hielpe os at tugte vore oprørske Provindser; de ville hielpe os at forjage et røversk Overfald af villieløse tydske Forbundstaters Tropper i vore Lande. Hvem har meest Krav, er meest værdig til Broderrigernes Hielp, hvem tilkommer nærmest Æren for deres Komme? - vor Armee, den tappre Soldat! Vi vide det; ei vore Fjender selv have nægtet vore Soldater det udmærkede og hæderlige Vidnesbyrd, at de vidste at kæmpe og at staae, som den franske Garde paa Napoleons Tid. Brave Brødre, modtager vor varmeste Tak, saaledes maa det være, naar man vil kaldes Dannemænd. Medborgere, Tappre Soldater! Værer, alle som een, enige i at opretholde Mandstugt, Maadehold og Lydighed; thi kun Orden giver vunden Sag og er Gud behagelig, Retfærdighed paa grundet Klage er vor ædle sjeldne folkelige Konge Eder Borgen for, der netop besjæles af stærkest Retsind i Spidsen for Nationen. Brødre, med Eders erhvervede Hæder, ved Eders uforfærdede Mod, have J tilkæmpet Eder Fjendens Agtelse og Skræk, Krigen bliver kun en Leeg naar J nu snart i Geled og Række skulle kjæmpe Side om Side med vore ligesaa brave Fosterbrødre; thi hvilken Dødelig vil fravriste de trende nordiske Løver Seiren? Gud vil være med os og vor retfærdige Kamp.
Odense Adresse-Contoirs Efterretninger, 1848-05-27
Kjøbenhavns Børs-Cours den 26 Mai 1818. Hamb. 2 M. - k. S. 200. Bank-Disconto 5 pCt., ditto paa Banco=Vexler 5 pCt. 3 pCt. engelsk danske Obligationer 64 a 65. Nationalbank-Actier 127 1/2 a 128 1/2 Rbd. r. Sølv.
Odense Adresse-Contoirs Efterretninger, 1848-05-27
Prædikanterne paa 5te Søndag efter Paaske. J St. Knuds Kirke til Høimesse (St. Knuds Sogn, Hr. Stiftsprovst Svitzer; til Aftensang (Frue Sogn, Hr. Provst Colding. - J St. Hans Kirke: Hr. Cand. theol. Catechet Svendsen.
Odense Adresse-Contoirs Efterretninger, 1848-05-27
AVERTISSEMENTS. At det behagede den Alvise den 24 dennes at bortkalde til et bedre Liv vor kjære lille Datter, Johanne Frederikke, i en Alder af 6 Uger, bekjendtgjøres Familie og Venner. Odense den 27 Mai 1848. C. Rosbach, F. Rosbach. født Helt.
Odense Adresse-Contoirs Efterretninger, 1848-05-27
Circulaire. Krigsministeren har meddeelt mig, at efter hans allerunderdanigste Forslag har Hs. Majestæt Kongen under 12 d. M. allernaadigst resolveret nogle Modificationer i den nu reglementerede Uniformering, hvilke have til Hensigt at føre Uniformen nærmere til den daglige Klædedragt, for at gjøre det muligt for Soldaten selv at medbringe og bruge den for ham bestemte Uniform i hvilket Tilfælde der da vil blive godtgjort for det daglige Slid paa Vaabenkjole, Klædestrøie, Kirsaisbuxer og Felthue. for en Underofficeer paa Fredsfod 34 s. paa Krigsfod 6 2/3 s. for en Menig . paa Fredsfod 2 1/2 s. paa Krigsfod 5 s. hvilken Godtgjørelse, naar ikke alle de her nævnte Munderingsstykker medbringes, formindskes i Forhold, som flere eller færre af disse medbringes og bruges. Uniformeringen bestemmes for Fremtiden til, en kort Frakke eller Vaabenkjole med Omklapning og Knapper, saaledes som nu foreskrevet, men saa fuldkommen, at en tilstrækkelig varm Beklædning kan bæres under samme, for samtlige Vaabenarter, med Undtagelse af Jægerne, af mørkeblaa Farve, for Jægerne mørkegrøn; mørkeblaa Beenklæder for Jngenieurtropperne og Artilleriet, lyseblaa for Cavalleriet og Jnfanteriet, mørkegrønne for Jægerne. Felthue af saakaldet ungersk Facon med Nationalcocarden, mørkeblaa for Jngenieurtropperne og Artilleriet, lyseblaa for Cavalleriet og Jnfanteriet og mørkegrøn for Jægerne Forestaaende skulde jeg efter Krigsministeriets Begjæring herved tjenstligt melde med Tilføiende, at Prøvemunderingsstykker strax ville blive forfærdigede og tilstillede Amtet, for at kunne tjene til Model, naar Vedkommende ville anskaffe sig Munderingsstykkerne. Justitsministeriet den 22 Mai 1848. Til Amtmanden over Odense Amt. Forestaaende bringes herved til almindelig Kundskab forsaavidt Odense Amt angaaer. Fyens Stiftamthuus den 27 Mai 1848. Bardensleth. Bille Brahe, const.
Odense Adresse-Contoirs Efterretninger, 1848-05-27
At den ved Reglementet af 1 d. M. 6 24 anordnede Admiralitetsret for Nørre=Jylland, Fyen og dertil hørende Øer, som holdes i Nyborg og hvis Medlemmer ifølge allerhøieste befaling af 12 d. M. ere Statsraad Herredsfoged Knudsen i Odense, Commandeurcapitain Jndrolleringschef Lütken i Svendborg, samt Agent Kjøbmand O. B. Suhr i Nyborg, ifølge derom modtagen Underretning er sammentraadt og beredt til Function, bringes herved til almindelig Kundskab. Fyens Stiftamthuus den 27 Mai 1848. C. Bille Brahe, const.
Odense Adresse-Contoirs Efterretninger, 1848-05-27
Fra Krigsministeriet har jeg imodtaget en Skrivelse af 22 dennes, der er saalydende: Hr. Justitsraaden! har som Formand for den i Odense sammentraadte Committee af 26 Marts havt den Godhed i meget ærede Skrivelser af 20 April og 21 Mai at anmelde for Krigsministeriet, at der ved bemeldte Committees patriotiske Bestræbelser er indsamlet den betydelige Sum af tilsammen 20,000 Rbd., der agtes stillede til Krigsministerens Disposition. Jdet jeg paa Hr. Ministerens Vegne har den Ære at anmode Hr. Justitsraaden og godhedsfuldt at overbringe den ærede Committee Ministerens varmeste Tak for en Virksomhed, der yder hans Bestræbelser en saa kraftig Bistand, som og at bevidne Giverne hans taknemmelige Paaskjønnelse af det patriotiske Sind, som de derved have lagt for Dagen, skulde jeg tillade mig at tilføie den Anmodning, at den omspurgte Sum maatte blive indsendt til Krigsministeriet. Efter befaling. Lehmann,
Odense Adresse-Contoirs Efterretninger, 1848-05-27
Jngenieurlieutenant, Adjutant hos Krigsministeren.
Odense Adresse-Contoirs Efterretninger, 1848-05-27
Hvilken Skrivelse herved bringes til offentlig Kundskab med Tilføiende, at de i samme ommeldte 20,000 Rbd. under Dags Dato ere afsendte til Krigsministeriet. Odense i Committeen af 26 Marts, d. 27 Mai 1848. Ch. Estrup, Formand. Udi Bidrag til Oprettelsen af et modilt Corps er tegnet af en ubenævnt Hjælpeskolelærer 50 Rbd. af Aarslev Sogn endvidere 3 Rbd., af Bellinge Sogn ligeledes 48 sk. og af en Gaardmand i Hjallese 2 Rbd., hvorefter det samlede Bidrag til Dato udgjør 35,771 Rbd. 7 s. foruden endeel Guldsmykker.
Odense Adresse-Contoirs Efterretninger, 1848-05-27
Af Bidrag til de Efterladte er der indkommet fra Tjenestepigerne i Odense ved Jomfrue Assam 66 Rbd. 65 s., hvorefter Bidraget engang for alle udgjør til Dato 617 Rbd. 21 s., 1 Td. Rug, 3 Tdr. Byg og 4 Tdr. Kartofler.
Odense Adresse-Contoirs Efterretninger, 1848-05-27
De ugentlige Bidrag udgjør nu 27 Rbd. 8 s. Committeen er samlet hver Mandag og Torsdag Aften fra Kl. 6 1/2 til 8 paa Raadstuen for at modtage de tegnede Bidrag, der ønskes snarest muligt indbetalte. Odense den 27 Mai 1848. Committeen af 26 Marts.
Odense Adresse-Contoirs Efterretninger, 1848-05-27
Til trængende Søfolks Familier er endvidere indkommet: fra Skipper N. Andresen 2 Rbd., Skipper A. Hansen 5 Rbd., som med tidligere indkomne 408 Rbd. 2 Mk. udgjør til Dato 415 Rbd. 2 Mk., foruden 1 Td. Rug, for hvilke Gaver kjærligst takkes. Odense den 27 Mai 1848. P. Richardt. H. C. Nielsen. R. Holbeck.
Odense Adresse-Contoirs Efterretninger, 1848-05-27
At Skyttelaugets Skiveskydning i Aar bliver udsat indtil videre paa Grund af de nuværende Krigsforholde, bringes herved til Skyttebrødrenes Kundskab.
Odense Adresse-Contoirs Efterretninger, 1848-05-27
Det Kongl. privilegerede borgerlige Skyttelaug i Odense, den 27 Mai 1848. Pavillonen Fiona.
Odense Adresse-Contoirs Efterretninger, 1848-05-27
Jmorgen Søndag Eftermiddag fra 5 til 11 Harmonimusik af Hausens Musikchor. J Pavillonen Pianoforte-Musik af Hr. Baarts. Entree for Voxne 8 s. Børn 4 s.
Odense Adresse-Contoirs Efterretninger, 1848-05-27
Dampskibsfart. imellem Christiania. Nyborg og Traveminde.
Odense Adresse-Contoirs Efterretninger, 1848-05-27
Dampskibet Nordeap, Premierlieutenant Carl Diriks, gaaer fra d. 15 April til d. 5 Aug, incl. fra Christiania hver Løverdag Efterm. Kl. 3, passerende Nyborg hver Mandag Morgen Kl. 4. samt retournerer fra d. 19 April til d. 9 Aug, incl. fra Traveminde hver Onsdag Eftermid. Kl. 1. passerende Nyborg hver Onsdag Efterm. Kl. 9. Ogsaa den øvrige Tid af Aaret bliver Farten paa de samme Dage, kuns til et tidligere Klokkeslet. Fra Kjøbenhavn afgaaer Paqvetten, De 4 Sødskende, Skipper C. F. Andersen, om 8 Dage, anbefalende sig for Gods og Passagerer. Nærmere Underretning meddeler J. Nielsens Søn. Til Aalborg.
Odense Adresse-Contoirs Efterretninger, 1848-05-27
afgaaer Skipper J. C. Anderschou om 6 a 8 Dage. Man henvender sig til Mægler Maar. stemmende. Lærerinde.
Odense Adresse-Contoirs Efterretninger, 1848-05-27
En Embedsmands Datter, der besidder flere Aars Ovelse som Lærerinde, ønsker sig en Plads til 1 November i samme Fag. Hun underviser, foruden de sædvanlige Skolekundskaber og alt nu brugeligt Haandarbeide, i Fransk og Tydsk, hvilket sidste Sprog hun taler, saavelsom paa Fortepiano. De, som maatte reflectere herpaa, bedes at indlevere en Billet paa Adressecontoiret, mærket B. G. Tjeneste for en Udpige. er, formedelst indtrufne Omstændigheder, strax ledig. Adressecontoiret anviser.
Odense Adresse-Contoirs Efterretninger, 1848-05-27
Ved 1ste og 2den Eskadron, 6te Dragon-Regiment, ønskes snarest muligt antaget en Marquetenter eller Marquetenterske, der selv medtager Befordring, til Hestene bliver leveret Fourage og til Marquetenteren 2 Portioner Kjød m.m. Det øvrige kan aftales med Eskadronscheferne Ritmestrene v. Wurtzen i Kolshauge eller v. Brunckhorst i Eibye ved Bogense. En Tjener. med gode Anbefalinger søger strax Condition, Adressecontoiret anviser. 5 a 600 Rbd. kunne erholdes til Laans i førstkommende Juni Termin, imod lovbefalet Sikkerhed, naar man derom henvender sig til Cancellieraad, Hospitalsforstander Bondo. De nye Love for det fyenske Brandassuranceselskab faaes i den Hempelske Boghandel.
Odense Adresse-Contoirs Efterretninger, 1848-05-27
Daguerreotyp-Portraiter.
Odense Adresse-Contoirs Efterretninger, 1848-05-27
Undertegnede portraiterer i nogle Dage i Havestuen paa Odense Klub. Priis. fra 2 til 5 Rbd. Odense den 20 Mai 1848. R. Striegler. Maling.
Odense Adresse-Contoirs Efterretninger, 1848-05-27
Dhrr. Møllere, som maatte ønske at paatage sig en større eller mindre Leverance af Rugmeel og hele Gryn (Bankebyg), enten af eget eller af os dertil leveret Korn, fornemmelig hertil Odense, dog ogsaa til Fyens øvrige Kjøbstæder, bedes desangaaende at henvende sig til J. Ploug & Richardt. Odense d. 24 Mai 1848.